CELEX: C2005/115/53
Language: da
Date: 2005-05-14 00:00:00
Title: Sag T-106/05: Sag anlagt den 22. februar 2005 af European Dynamics S.A. mod Kommissionen for De Europæiske Fællesskaber

14.5.2005   
            
            
               DA
            
            
               Den Europæiske Unions Tidende
            
            
               C 115/29
            
         Sag anlagt den 22. februar 2005 af European Dynamics S.A. mod Kommissionen for De Europæiske Fællesskaber
   (Sag T-106/05)
   (2005/C 115/53)
   Processprog: engelsk
   Ved De Europæiske Fællesskabers Ret i Første Instans er der den 22. februar 2005 anlagt sag mod Kommissionen for De Europæiske Fællesskaber af European Dynamics S.A., Athen (Grækenland) ved lawyer N. Kostakopoulos.
   Sagsøgeren har nedlagt følgende påstande:
   
               —
            
            
               Annullation af Kommissionens beslutning om ikke at optage sagsøgerens ansøgning, der var indgivet i forbindelse med det internationale begrænsede udbud EuropeAid/117579/C/SV/TR om »Teknisk bistand til forbedring af informations- og kommunikationssystemet i statens statistiske institut i Tyrkiet — opgradering af Tyrkiets statistiske system« (1), på indstillingslisten, og at optage andre ansøgere på listen.
            
         
               —
            
            
               Annullation af beslutningen om at give afslag på sagsøgerens anmodning om at genoptage den beslutning til overvejelse, som Kommissionen tilsendte sagsøgeren ved skrivelse af 13. december 2004.
            
         
               —
            
            
               Kommissionen tilpligtes at betale sagsøgerens omkostninger i forbindelse med sagen, også hvis sagsøgeren ikke får medhold.
            
         Søgsmålsgrunde og væsentligste argumenter:
   Sagsøgeren indgav en ansøgning i forbindelse med Kommissionens internationale begrænsede udbud EuropeAid/117579/C/SV/TR for »Teknisk bistand til forbedring af informations- og kommunikationssystemet i statens statistiske institut i Tyrkiet — opgradering af Tyrkiets statistiske system«. I henhold til den anfægtede beslutning var sagsøgerens ansøgning ikke optaget på indstillingslisten.
   Til støtte for påstanden om annullation af den anfægtede beslutning har sagsøgeren gjort gældende, at Kommissionen har tilsidesat forordning 1488/1996, finansforordningen (2), og gennemførelsesforordningen hertil, samt direktiv 92/50 (3), ved at anvende evalueringskriterier, der ikke klart fremgik af udbudsbekendtgørelsen. Ifølge sagsøgeren skulle Kommissionen, hvis den påtænkte at foretage en komparativ analyse af ansøgernes kapacitet, have anført dette i udbudsbekendtgørelsen.
   Sagsøgeren har endvidere anført, at Kommissionen har anlagt en åbenbart fejlagtig vurdering under evalueringen af sagsøgerens bud. Sagsøgeren har gjort indsigelser mod Kommissionens bedømmelse af selskabets tekniske kapacitet.
   Endelig har sagsøgeren gjort gældende, at Kommissionen har tilsidesat artikel 253 EF ved ikke tilstrækkeligt at have begrundet beslutningen.
   
      (1)  EUT 2004/S 187-158886
   
      (2)  Rådets forordning (EF, Euratom) nr. 1605/2002 af 25.6.2002 om finansforordningen vedrørende De Europæiske Fællesskabers almindelige budget, EFT L 248, s. 1.
   
      (3)  Rådets direktiv 92/50/EØF af 18.6.1992 om samordning af fremgangsmåderne ved indgåelse af offentlige tjenesteydelsesaftaler, EFT L 209, s. 1.